Hei, denne artikkelen er over ett år gammel og kan inneholde utdatert informasjon

(Dagbladet): Flere Sørlandsbyer er nå tapetsert med propaganda.

Ifølge Agderposten er plakatene satt opp av noen som kaller seg den nordiske motstandsbevegelsen. Plakater skal være satt opp flere byer i Norden.

- Det er trist Ordfører i Arendal, Robert Cornels Nordli, syns det er trist at noen har hengt opp slike plakater.

- Det skulle bare mangle at vi som by og nasjon skal hjelpe til i den situasjonen som flere mennesker nå befinner seg i. Derfor er det trist at enkelte har slike holdninger, sier Nordi til Dagbladet.

Han legger til at all plakatene i Arendal skal fjernes i løpet av kvelden.

En åpen by - Det er viktig å få fjernet det så fort som mulig. Vi er en inkluderende og åpen by, og ønsker de som kommer hit velkommen. Det skal vi fortsette å gjøre, sier han.

Ifølge Agderposten går politiet aktivt ut og river ned alle slike plakater og bannere de kommer over, så langt de har kapasitet.

- Vi har økt oppmerksomhet rundt dette i dag og plukker ned det vi finner, inkludert bannere på E18 i dag morges som ble fjernet av patruljene, sier operasjonsleder for Agder politidistrikt, Geir Andersen til avisa.

Gruppa Refugees Welcome to Aust-Agder, er glad politiet tar tak i saken.

- Jeg skulle ønske de som henger opp slike plakater heller kom på informasjonsmøter vi har hatt eller folkemøter og delte synspunktene sine, sier leder i Aust-Agder-gruppa, Trude Bollmann Pedersen, til Agderposten.